stanford-oval/wikipedia huggingface dataset:
Minttu Hapuli

| Minttu Hapuli> Henkilötiedot |
| --- | --- |
Syntynyt: 1970
Kirjailija
Esikoisteos:  Selibaattipäiväkirjat (2006), Tarot-tarinat (2009), EMIL (2021)
Palkinnot
 Tampereen kaupungin luovan kirjallisen työn palkinto 2010 
Aiheesta muualla
iki.fi/birdy
Löydä lisää kirjailijoitaKirjallisuuden teemasivulta
Minttu Hapuli (s. 1970) on suomalainen kirjailija. Hän on kirjoittanut internetissä myös nimellä Birdy ja julkaisi nettisivuillaan kirjoituksia blogien tapaan jo vuodesta 1995.
Hapulin verkkoteksteistä koostuva Selibaattipäiväkirjat (2001-2009) ilmestyi Atenan kustantamana vuonna 2006. Toinen teos, Tarot-tarinat, ilmestyi 2009.
Hapulin kolmas teos ja ensimmäinen romaani "Emil" (Arkistoitu – Internet Archive) ilmestyi Sitruuna Kustannukselta toukokuussa 2021. "Emil" on nk. mysteeriromaani, genretyyliltään Liane Moriartyn ja Kate Atkinsonin "Jackson Brodie"-sarjaa seuraileva.
Aiheesta muualla

Minttu Hapuli (Arkistoitu – Internet Archive) Sitruuna Kustannuksen sivuilla
Vanhat Selibaattipäiväkirjat- ja nettisivutekstit (Arkistoitu – Internet Archive)
Mohammedan SC

| Mohammedan Sporting Club |
| --- | --- |
Lempinimet:  Black Panthers
Perustettu:  1891
Kaupunki:  Kalkutta,  Intia
Kenttä:  Salt Lake Stadium
– kapasiteetti:  120 000
Sarja:   I-League
Puheenjohtaja:  Jamil Manzar
Päävalmentaja:  Sanjoy Sen
Infobox OKNimi-testi OK: 
Mohammedan Sporting Club on vuonna 1891 perustettu intialainen jalkapalloseura Kalkuttasta, Bengalista. Joukkue perustettiin alun perin nimellä Jubilee Club vuonna 1887, kunnes kahden nimenvaihdon jälkeen seuran nimi päätyi nykyiseen muotoonsa vuonna 1891. Mohammedan SC pelaa Intian korkeimmalla sarjatasolla I-Leaguessa. Historiansa aikana seura ei ole menestynyt liigatasolla, mutta erilaisista cup-kilpailuista se on voittanut Durand Cupin kahdesti (1941, 2013), Federation Cupin kahdesti (1983, 1984), IFA Shieldin kuudesti (1936, 1941, 1942, 1957, 1971, 2014), Rovers Cupin kuudesti (1940, 1956, 1959, 1980, 1984, 1987) sekä Aga Khan Gold Cupin kerran (1960).
Käännös suomeksi
Marko Leppänen

Marko Leppänen on suomalainen toimittaja ja tietokirjailija. Leppänen on kirjoittanut kirjoja luonnon terveysvaikutuksista ja tunnettu kehittämästään esoteerisen maantieteen käsitteestä.
Julkaisuja

Adela Pajunen, Marko Leppänen: Terveysmetsä.  Gummerrus, 2017.
Adela Pajunen, Marko Leppänen: Suomalainen metsäkylpy.  Gummerus, 2019.
Marko Leppänen: Periferiaterapia - keskus- ja periferiaproblematiikka esoteerisen maantieteen tutkimuskohteena.  (Pro gradu)  Helsingin yliopisto, 1994.
Aiheesta muualla

Esoteerinen maantiede ja periferiaterapia (Marko Leppäsen blogi)
Mintsy

| Mintsy Минцы |
| --- | --- |
 Mintsy
 Koordinaatit: 58°56′38″N, 34°45′5″E 
Valtio:  Venäjä
Subjekti:  Novgorodin alue
Piiri:  Hvoinaja
Hallinto:  
 – Asutustyyppi:  maalaiskunta
Pinta-ala:  
 – Kokonaispinta-ala:  373 km²
Väkiluku (2011):  500
 
 Kunnan kotisivu 
Infobox OKVirheellinen NIMI-arvo: 
Mintsy (ven. Минцы) on maalaiskunta ja sen keskuskylä Novgorodin alueen Hvoinajan piirissä Venäjällä. Kylä sijaitsee Pesjoen varrella 18 kilometriä Hvoinajasta koilliseen. Kunnan pinta-ala on 373 neliökilometriä. Asukkaita on runsaat 500 henkeä (vuonna 2011).
Mintsyn kunta sijaitsee Valdain ylängön koillisosassa. Se rajoittuu idässä Hvoinajan piirin Kabožan, etelässä Dvorištšin, lounaassa Hvoinajan ja lännessä Ostahnovon kuntiin sekä pohjoisessa Vologdan alueen Tšagodoštšan piiriin. Seudulla on pieniä järviä, joista suurimmat ovat Buvykinskoje ja Svetloje. Hyötykaivannaisiin kuuluvat savi ja turve.
Keskuskylän lisäksi kuntaan kuuluu viisi kylää: Grišutino, Omošje, Paledi, Pogorelka ja Voronskoje. Lähes kaikki kuntalaiset asuvat Mintsyssä.
Mintsyn kautta kulkee Hvoinajan ja Pestovon välinen maantie. Kylästä on linja-autoyhteys Hvoinajaan ja Kabožaan. Seudun pääelinkeino maatalous, joka on erikoistunut maidon ja lihan tuotantoon. Maatalousyrityksiä on kaksi. Lisäksi on asukkaiden henkilökohtaisia aputalouksia.
Kuntakeskuksen palveluihin kuuluvat lastentarha, keskikoulu, kulttuuritalo, kirjasto, ensiapuasema ja neljä kauppaa. Nähtävyyksiä ovat muinaiset hautapaikat, vuonna 1874 rakennettu kirkko, kartano ja entisen paperitehtaan varastorakennus, 1900-luvun vaihteessa rakennettu Putilovin talo ja sairaalarakennukset.
Aiheesta muualla

Mintsyn kunnan sivusto (venäjäksi)
Mikael Johnson

Mikael Johnson (s. 1974 Turku) on suomalainen tutkija. Hänen työnsä käsittelee käyttäjien vaikutusta uuden teknologian kehittymiseen. Johnson on tutkinut yhtäältä sosiaalista mediaa ja käyttäjäkeskeistä suunnittelua erikoistuen siihen, miten sosiaalisen median palveluiden kehittäminen muuttaa käyttäjäkeskeisen suunnittelun perusoletuksia ja toimivia työtapoja. Toisaalta hän on julkaissut sarjan tutkimuksia energian säästöstä ihmisten arjessa sekä kansalaisten osallistumisesta uusiutuvan energiateknologian kehittymiseen.
Merkillepantavaa Johnsonissa tutkijana on hänen laaja-alaisuutensa. Hänellä on kyky ymmärtää ja yhdistää eri tieteenaloja sekä tällä tavoin edistää monitieteisyyttä niin Suomessa kuin kansainvälisestikin. Johnsonin tausta on tietojenkäsittelytieteissä, ja hän on työskennellyt ohjelmoinnin, käyttöliittymäsuunnittelun, mallintamisen ja informaatioarkkitehtuurin parissa. 
Monitieteisyyden lisäksi Johnson on laaja-alainen suhteessa tutkimusmenetelmiin. Hänen tutkimuksensa perustuvat sekä määrällisiin aineistoihin, kuten käyttölogeihin ja kyselytutkimuksiin, että laadullisiin menetelmiin. Tärkeitä teoreettisia lähestymistapoja Johsonin tuotannossa ovat innovaatiotutkimus ja teknologian sosiologia.
Johnsonin väitöskirjatutkimus "How Social Media Changes User-Centred Design" yhdisti edellä mainittuja menetelmiä ja lähestymistapoja suomalaisen sosiaalisen median palvelun Habbon ja Sulake Corporation Oy:n elinkaaren pitkittäistutkimuksessa. Johnson seurasi Habbon kehittäjien ja käyttäjien vuorovaikutusta kymmenen vuoden ajan. Työtä voi pitää uutena avauksena sille, miten käyttäjäkeskeisiä menetelmiä ja niiden muutosta uudessa sovellusalueessa (kuten sosiaalinen media) voidaan tutkia. Johnsonin tapaustutkimus kyseenalaistaa totuttuja käsityksiä, ja sen keskeinen viesti on, että käyttäjien osallistumisen ajoitusta ja
menetelmävalintaa tulee harkita tarkkaan. Päätöksessä kannattaa ottaa huomioon muun muassa kehittäjien ja käyttäjien välinen sosiaalinen etäisyys, käyttäjätiedon kertyminen sekä päällekkäiset ja vaihtuvat kehitysrytmit. Johnson esittää, että yleinen käyttäjien osallistamisen prosessiohjeistus kannattaa sen sijaan unohtaa, sillä se perustuu projektiajatteluun, jossa ei mietitä yhtä projektia pidemmälle ja jossa projektit aloittavat nollasta, mikä on todellisessa suunnittelussa harvinainen tilanne.
Merkittävimmät julkaisut

Johnson, M. (2013) How Social Media Changes User-Centred Design. Espoo: Aalto University Press.
Johnson, M., Hyysalo, S. & Tamminen, S. (2010) The Virtuality of Virtual Worlds, or What We Can Learn from Playacting Horse Girls & Marginalized Developers. Symbolic Interaction, 33 (4).
Johnson, M. (2007) Unscrambling the “Average User” of Habbo Hotel, Human Technology, 3 (2), 127–153.
Heiskanen, E., Johnson, M., Robinson, S., Vadovics, E. & Saastamoinen, M. (2010) Low-Carbon Communities as a Context for Individual Behavioural Change. Energy Policy, 38 (12), 7586-7595.
Lehdonvirta, V., Wilska, T-A. & Johnson, M. (2009) Virtual Consumerism: Case Habbo Hotel. Information, Communication & Society, 12 (7).
Johnson, M. (2010) User Involvement, Social Media, and Service Evolution: The Case of Habbo. 43rd Hawaii International Conference on System Sciences. Kauai, Hawaii, 5–8 January 2010. (Nominated for Best Paper Award).
Aiheesta muualla

Tietotekniikan tutkimuslaitoksen (HIIT) henkilökunnan sivusto (Arkistoitu – Internet Archive)
Midnight Gold

|  Midnight Gold |
| --- | --- |
 Yhtye esittämässä kappaletta toisen semifinaalin harjoituksissa.
Kappaleen tiedot
Esittäjä(t):  Nika Kotšarov & Young Georgian Lolitaz
Tyylilaji:  indie rock, dance-punk, post-punk revival
Julkaistu:  3. helmikuuta 2016
Säveltäjä(t):  Kote Kalandadze, Thomas G:son
Sanoittaja(t):  Kote Kalandadze
Euroviisutiedot
Vuosi:  2016
Maa:  Georgia
Kieli:  englanti
Sijoitus:  20.
Pisteet:  104
Sijoitus semifinaalissa:  9.
Pisteet semifinaalissa:  123
Sanat:  sanoitus
Video:  videolinkki
Midnight Gold (suom. Keskiyön kulta) on Nika Kotšarov & Young Georgian Lolitaz -yhtyeen kappale, jolla se edusti Georgiaa Eurovision laulukilpailussa 2016. Se julkaistiin 3. helmikuuta 2016 ja valittiin Georgian edustuskappaleeksi 15. helmikuuta. Kappaleen ovat säveltäneet Kote Kalandadze ja Thomas G:son, ja sanoituksen on tehnyt Kalandadze.
Kappale kilpaili Eurovision laulukilpailun toisessa semifinaalissa, jossa se sijoittui yhdeksänneksi 123 pisteellä ja pääsi finaaliin. Finaalissa se sai 104 pistettä ja saavutti sijan 20.
Midnight City

| ”Midnight City” M83 |
| --- | --- | --- |

Singlen tiedot
 Albumilta: Hurry Up, We're Dreaming
 Äänitetty : 2010/2011
 Julkaistu: 16. elokuuta 2011
 Formaatti: Digitaalinen lataus
 Tekijä(t): Anthony Gonzalez, Yann Gonzalez, Morgan Kibby, Justin Meldal-Johnsen
 Tuottaja(t): Justin Meldal-Johnsen, Anthony Gonzalez
 Tyylilaji: synthpop, uusi aalto, dream pop
 Kesto: 04.03
 Levy-yhtiö: Naïve (Ranska), Columbia (Kansainvälinen)
M83:n muut singlet
| ”Black Hole” 2010 | ”Midnight City” 2011 | ”Reunion” 2012 |
Midnight City on ranskalaisen elektronista musiikkia soittavan yhtyeen M83 kappale. Se julkaistiin ensimmäisenä Ranskassa yhtyeen kuudennen, Hurry Up, We're Dreaming-studioalbumin johdantosinglenä 16. elokuuta 2011. Kappaleen sanoittivat Anthony Gonzalez, Yann Gonzalez, Morgan Kibby ja Justin Meldal-Johnsen. Kappale koki kansainvälisen menestyksen, päästyään Ranskan singlelistan sijalle kahdeksan sekä Billboardin Alternative Songs ja Rock Songs-listoille. Sen johdosta kun kappaletta käytettiin televisiokanava TF1:n lopputunnusmusiikkina UEFA Euro 2012-kilpailun jälkeen se nousi Ranskan latauslistan ensimmäiselle sijalle. Muualla "Midnight City" sai menestystä Isossa-Britanniassa vuonna 2012 sen jälkeen kun se valittiin televisio-ohjelma Made in Chelsean tunnuskappaleeksi ja käytettiin BBC:n vuoden 2012 Lontoon kesäolympialaisten taustamusiikkina; se onnistui pääsemään Britannian singlelistan sijalle kolmekymmentäneljä.
Käännös suomeksi
Mohamed Labiadh

| Henkilötiedot |
| --- | --- | --- |
Syntymäaika: 7. elokuuta 1989 (ikä 35)
Syntymäpaikka: Hampuri, Saksa
Pelipaikka: Hyökkääjä
Pituus: 181 senttimetriä
Seura
Seura:  Victoria Hamburg
Pelinumero: 26
Junioriseurat
 ?–2006 2006–2008:  SV Tonndorf-Lohe  VfL 93 Hamburg  VfB Lübeck
Seurat
| Vuodet | Seura | O (M) |
| 2008 2008–2010 2011 2011 2011–2012 2012 2013– |  VfB Lübeck II  VfL Bochum II  R. Charleroi  SV Henstedt-Ulzburg  AS Gabès  Neubrandenburg  Victoria Hamburg |  26 (1)     11 (0) |
Maajoukkue
| 2009–2010 |  Tunisia U-21 | 1 (0) |
 Seurajoukkueuran tilastot kattavat vain kansalliset sarjat, päivitetty 24. kesäkuuta 2014.
Mohamed Labiadh (s. 7. elokuuta 1989 Hampuri) on tunisialainen jalkapalloilija. Hyökkääjänä pelaava Labiadh edustaa Saksan Regionalliga Nordissa pelaavaa Victoria Hamburgia.
Aiheesta muualla

Worldfootball (englanniksi)
Transfermarkt (saksaksi)
Norman Foster

| Norman Foster |
| --- | --- |
 Norman Foster vuonna 2006.
Henkilötiedot
Koko nimi:  Norman Robert Foster
Syntynyt: 1. heinäkuuta 1935 (ikä 89) Reddish, Stockport, Englanti
Kansalaisuus:  Iso-Britannia
Ammatti:  arkkitehti
Arkkitehti
Koulutus:  Manchesterin yliopisto, Yalen yliopisto
Taidesuuntaus:  high-tech-arkkitehtuuri
Merkittävät työt:  
Aiheesta muualla
Viralliset kotisivut
Norman Robert Foster (Lord Foster of Thames Bank), (s. 1. heinäkuuta 1935 Reddish, Stockport, Englanti) on brittiläinen arkkitehti.
Nuoruus ja opiskelu

Foster syntyi työväenluokkaiseen perheeseen Reddishissa. Hän jätti koulun 16-vuotiaana työskennelläkseen Manchesterin kaupungin taloustoimistossa. Foster suoritti asepalveluksensa Royal Air Forcessa, minkä jälkeen hän aloitti erikoisluvalla opiskelut Manchesterin yliopiston arkkitehtuurin ja kaupunkisuunnittelun osastolla vuonna 1961. Myöhemmin hän sai paikan Yalen yliopistosta, josta hän valmistui maisteriksi.
Ura

Foster perusti Team 4:n yhdessä Yalessa tapaamansa Richard Rogersin kanssa, ja vuonna 1967 hän perusti Foster Associates -arkkitehtitoimiston. Foster teki yhteistyötä vuosina 1971–1983 Buckminster Fullerin kanssa useissa projekteissa; nämä projektit innoittivat myöhemmin ympäristön huomioon ottavan lähestymistavan suunnittelussa muun muassa rakennusten lämmityksen ja ilmanvaihdon osalta. Foster on uranuurtaja myös lasijulkisivujen ja avokonttorien kehittäjänä.
Arvonimet ja palkinnot

Foster aateloitiin vuonna 1990 ja otettiin Ansioritarikunnan jäseneksi 1997. Vuonna 1999 hän sai arvonimen Lord Foster of Thames Bank. Norman Foster on toinen brittiarkkitehti, joka on voittanut Stirling-palkinnon kahdesti, ensin lentokonehangaaristaan Duxfordin sotamuseossa 1998 ja uudelleen Swiss Re -tornitalosta Lontoossa 2004. Hän sai elämäntyöstään Pritzker-palkinnon 1999.
Fosterin tärkeimmät työt > Suunnitteilla olevat kohteet

Ilmailumuseo, Getafe, Espanja (suunnitteilla)
Two World Trade Center -pilvenpiirtäjä, New York City (suunnitteilla)
Uuden Hollannin saneeraus, Pietari, Venäjä (rakenteilla)
Russia Tower, Moskova, Venäjä (toteutumaton)
Fosterin tärkeimmät työt > Valmiit kohteet

Queen's Dock, Skotlannin messukeskus, Glasgow, Skotlanti (2013)
The Bow -pilvenpiirtäjä, Calgary, Kanada (2012)
The Troika -asuintornitalot, Kuala Lumpur, Malesia (2010)
Khan Shatyry -viihdekeskus, Astana, Kazakstan (2010)
Rauhan ja Sovinnon palatsi, Astana, Kazakstan (2006)
Korkein oikeus, Middlesex Guildhall, Lontoo (2009)
AT&T Performing Arts Center, Dallas, Texas (2009)
Norsutalo, Kööpenhaminan eläintarha (2008)
Terminaali 3, Pekingin kansainvälinen lentoasema, Kiina (2007)
Hearst Tower, (2006) http://www.hearstcorp.com/tower/ (Arkistoitu – Internet Archive)
Farmasiatiedekunnan rakennus, Toronton yliopisto, Kanada
40 luksusasuntoa, Sankt Moritz, Sveitsi (2005)
Kielitieteellinen kirjasto, Freie Universität Berlin, Saksa (2005)
Poliisimuistomerkki – The Mall, Lontoo (2005)
Millaun maasilta – Tarnin rotko, Ranska (1993–2005)
McLaren Technology Centre, Woking, Surrey, Englanti (2004)
Sage Gateshead, Gateshead, Tyne and Wear, Englanti (2004)
Swiss Re:n pääkonttori, Lontoo (1997–2004)
Universiti Teknologi Petronasin pääkampus, Malesia (2003)
Sainsbury’s-yhtiön pääkonttori, Holborn Circus, Lontoo (2001)
La Poterie -metroasema, Rennes, Ranska (2001)
Expo MRT -metroasema, Singapore (2001)
Lontoon kaupungintalo (2000)
Berliinin valtiopäivätalon laajennus, Berliini (1999)
Millennium Bridge, Lontoo (1996–2000)
British Museumin Great Courtin laajennus, Lontoo (1999)
Carré d’Art, Nîmes, Ranska (1984–1993)
Torre de Collserola, Barcelona (1992)
Lionel Robbinsin kirjaston laajennus, London School of Economics (1993–2001)
Bilbaon metro, Espanja (1988–2004)
Stanstedin lentoaseman terminaali (1981–1991)
HSBC-pankin pääkonttori, Hongkong (1979–1986)
Hongkongin kansainvälinen lentoasema, Hongkong, Chek Lap Kok (1992–1998)
Commerzbankin tornitalo, Frankfurt, Saksa (1991–1997)
Sainsbury Centre for Visual Arts, East Anglian yliopisto, Norwich (1974–1978)
Willis Faber and Dumas -pääkonttori, Ipswich, England (1971–1975)
IBM Pilot -pääkonttori, Cosham, Englanti (1970–1971)
Kuvia

Expo MRT Station, Expo MRT -metroasema, Singapore.
Lontoon Swiss Re -tornitalon huippu.
Berliinin valtiopäivätalon uusi kupoli vuonna 1999.
Willis Building Englannin Ipswichissä oli ensimmäisiä lasijulkisivua hyödyntäviä rakennuksia maailmassa.
Fortaleza Hall Racine, Yhdysvallat.
Apple Park Visitor Center, Kalifornia, Yhdysvallat.
Aiheesta muualla

Kuvia tai muita tiedostoja aiheesta Norman Foster Wikimedia Commonsissa
Zukowsky, John: Norman Foster, British architect Encyclopædia Britannica. Viitattu 20.1.2021. (englanniksi)
Biography: Norman Foster The Pritzker Architecture Prize. Viitattu 20.1.2021. (englanniksi)
Norman Foster DeZeen. Viitattu 20.1.2021. (englanniksi)
Midnight Club: Los Angeles

| Midnight Club: Los Angeles |
| --- | --- |

Kehittäjä:  Rockstar San Diego   Rockstar London (PSP)
Julkaisija:  Rockstar Games
Jakelija:  Take-Two Interactive
Pelisarja:  Midnight Club
Pelimoottori:  RAGE
Julkaistu:  NA 20. lokakuuta 2008   EU 24. lokakuuta 2008
Lajityyppi:  ajopeli
Pelimuoto:  yksinpeli, moninpeli
Ikäluokitus:  12
Alusta:  PlayStation 3, Xbox 360, PlayStation Portable
Jakelumuoto:  Blu-ray-levy, DVD ja digitaalinen jakelu
Lisää peliartikkeleitaVideopelien teemasivulla
Infobox OK : 
Midnight Club: Los Angeles on vuonna 2008 julkaistu, Midnight Club -pelisarjaan kuuluva autopeli PlayStation 3:lle, Xbox 360:lle ja PlayStation Portablelle. Midnight Club: Los Angelesista on sittemmin tehty monia uudistettuja versioita, kuten Midnight Club L.A. Remix ja Midnight Club Los Angeles Complete Edition.
Peli sisältää 43 autoa ja kolme moottoripyörää, Volkswagen R32:sta Dodge Challenger Conceptiin.
Molly Seidel

| Mitalit | Mitalit | Mitalit |  |
| --- | --- | --- | --- |
|  Molly Seidel tammikuussa 2018. |  Molly Seidel tammikuussa 2018. |  Molly Seidel tammikuussa 2018. |  |
Maa:   Yhdysvallat
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Tokio 2020 | maraton |  |
Molly Seidel (s. 12. heinäkuuta 1994) on yhdysvaltalainen kestävyysjuoksija. Hän on maratonin olympiamitalisti.
Seidel saavutti ensimmäisissä arvokilpailuissaan Tokion olympialaisissa kesällä 2021 pronssia maratonilla ajalla 2.27.46, edellään kaksi kenialaisjuoksijaa. Hän on sijoittunut vuonna 2020 Lontoon maratonilla kuudenneksi ajalla 2.25.13 ja vuonna 2021 New Yorkin maratonilla neljänneksi ennätysajallaan 2.24.42. Hän on voittanut Yhdysvaltain yliopistomestaruuden ulkoradoilla 10 000 metrin juoksussa vuonna 2015 sekä sisäradoilla 3 000 metrin ja 5 000 metrin juoksussa vuonna 2016.
OpenWrt

OpenWrt on pääasiassa reititinlaitteita varten räätälöity Linux-käyttöjärjestelmän jakelupaketti.
Historia

Alun perin OpenWrt kehitettiin Linksys WRT54G-tukiasemalle.
OpenWrt:n kehittämisen on mahdollistanut se, että Linksysin tuotteessaan käyttämä ohjelmisto on lisensoitu GNU GPL -lisenssillä. Lisenssiehtojen mukaisesti Linksys on julkaissut tuotteessaan käyttämänsä ohjelmakoodin, jota hyödyntämällä taidokkaat ohjelmoijat, hakkerit, ovat voineet kehittää oman versionsa laitteen ohjelmistosta. Linksys julkaisi ohjelmakoodinsa vuonna 2004.
Ominaisuudet

Toisin kuin monet muut olemassa olevat firmware-versiot, OpenWrt on kehitetty puhtaalta pöydältä uudeksi järjestelmäksi. OpenWrt:n kehittämisen pääajatuksena onkin välttää kaikkien ominaisuuksien sisällyttämistä samaan pakettiin, ja tarjota hyvin kevyt perusjärjestelmä, jota voi helposti laajentaa tarpeiden mukaisesti käyttämällä ipkg-paketinhallintajärjestelmää.
OpenWrt-ohjelmistoa hallitaan  www-käyttöliittymällä tai komentoriviltä SSH-yhteyden kautta. Laite voidaan konfiguroida hyvinkin monimutkaisesti, koska perinteinen www-käyttöliittymä ja ohjelmisto rajoituksineen eivät ole esteenä. Mahdollista on esimerkiksi määritellä eri VLAN-verkkoja laitteen neliporttiseen kytkimeen. Myös VPN-yhteyksille saadaan tuki, joka löytyy vain kalliimmista laitteista vakiona.
Miksi asentaa?

OpenWrt-ohjelmistolla saadaan käyttöön uusimmat Linux-ohjelmistot omaan tukiasemaan. Samalla saadaan laitteen toiminta mahdollisimman nopeaksi ja joustavaksi. Perehtyneemmille käyttäjille alusta tarjoaa mahdollisuuden kehittää toimintoja, jotka löytyvät vasta paljon kalliimmista laitteista.
Suomessa

Suomessa suurin OpenWrt-ohjelmiston avulla rakennettu WLAN-yhteisö on OpenSpark.
Aiheesta muualla

Wikimedia Commonsissa on kuvia tai muita tiedostoja aiheesta .
http://openwrt.org
http://wiki.openwrt.org
Mohammed bin Rashid Space Centre

Mohammed bin Rashid Space Centre (MBRSC) on Yhdistyneiden arabiemiirikuntien avaruusohjelmasta vastaava taho.
Mohammed bin Rashid Space Centre perustettiin vuonna 2015. Samalla vuonna 2006 perustettu Emirates Institute for Advanced Science and Technology (EIAST) sulautettiin siihen.
Merkittävimpiä yksittäisiä hankkeita ovat:
DubaiSat-1
DubaiSat-2
KhalifaSat
Nayif-1
Hope Mars Mission.
Vuonna 2017 aloitetun MBRSC:n miehitetyn ohjelman kaksi ensimmäistä valittua lentäjää ovat Hazza Al Mansouri ja Sultan Al Neyadi. Mansouri lensi ISS:lle vuonna 2019 Sojuz MS-15 -lennolla. Neyadi oli varamiehistössä.
Aiheesta muualla

MBRSC home page
Michele Bartoli

| Michele Bartoli |
| --- | --- |

Henkilötiedot
Syntynyt: 27. toukokuuta 1970 (ikä 54)
Kansalaisuus:   Italia
Pyöräilijä
Pituus:  179 cm
Paino:  65 kg
Joukkue:  lopettanut
Laji:  maantie
Rooli:  ajaja
Ajajatyyppi:  klassikkojen erikoismies
Ura
Ammattilaisjoukkue(et)
1992–1995 1996–1997 1998 1999–2001 2002–2003 2004:  Mercatone Uno MG-Technogym Asics Mapei Fassa Bortolo Team CSC
Suurimmat voitot
 Liège–Bastogne–Liège 1997, 1998  Lombardian ympäriajo 2002, 2003 Flanderin ympäriajo 1996 La Flèche Wallonne 1999 Amstel Gold Race 2002 Züri-Metzgete 1998 GP Ouest-France 2000 Tirreno–Adriatico 1999 Italian ympäriajo, 2 etappia Maantiepyöräilyn maailmancup 1997, 1998  Italian maantiepyöräilymestari 2000 
 Tiedot päivitetty: 6. joulukuuta 2007 
Michele Bartoli (s. 27. toukokuuta 1970 Pisa) on entinen italialainen maantiepyöräilijä, yhden päivän kilpailujen erikoismies.
Bartoli voitti kolme pyöräilyn monumenttia: Flanderin ympäriajon vuonna 1996, Liège–Bastogne–Liègen vuosina 1997 ja 1998 sekä Lombardian ympäriajon 2002 ja 2003. Suurista klassikoista hän voitti myös Züri-Metzgeten, La Flèche Wallonnen ja Amstel Gold Racen.
MM-kilpailujen maantieajossa Bartoli saavutti pronssia Luganossa 1996 Johan Museeuwin ja Mauro Gianettin jälkeen sekä toistamiseen Valkenburgissa 1998 Oscar Camenzindin ja Peter Van Petegemin perässä.
Bartoli  voitti maantiepyöräilyn maailmancupin vuosina 1997 ja 1998. Ammattipyöräilyn rankinglistalla hän oli ensimmäisenä 10. lokakuuta 1998 – 6. kesäkuuta 1999. Hän lopetti uransa kauden 2004 jälkeen.
Saavutuksia > Yhden päivän kilpailut

Maantieajon MM-kilpailu: 1996 pronssia, 1997 kymmenes, 1998 pronssia, 2000 neljäs, 2001 11.
Olympialaiset, maantieajo: 1996: kahdeksas, 2000: neljäs
Maantiepyöräilyn maailmancup: 1996 kolmas, 1997 voitto, 1998 voitto, 2002 kolmas, 2003 yhdeksäs
Flanderin ympäriajo: 1995 seitsemäs, 1996 voitto, 1997 seitsemäs, 1998 kuudes, 1999 neljäs
Liège–Bastogne–Liège: 1995 kolmas, 1997 voitto, 1998 voitto, 1999 neljäs
Lombardian ympäriajo: 1995 kolmas, 1997 neljäs, 1998 neljäs, 2000 viides, 2001 viides, 2002 voitto, 2003 voitto
Milano–San Remo: 1995 viides, 1997 viides, 1998 kahdeksas
Züri-Metzgete: 1996 toinen, 1997 kuudes, 1998 voitto, 2002 kuudes
La Flèche Wallonne: 1997 neljäs, 1998 viides, 1999 voitto, 2003 kolmas
Amstel Gold Race: 1997 kuudes, 1998 kolmas, 2002 voitto
Pariisi–Tours: 1996 kuudes
HEW Cyclassics: 1998 toinen
GP Ouest-France: 2000 voitto
Rund um den Henninger Turm: 1997 voitto
Omloop Het Volk: 2001 voitto
Milano–Torino: 2002 voitto
Brabantse Pijl: 1994 voitto, 1999 voitto
Grand Prix de Fourmies: 1996 voitto, 1997 kolmas
Giro dell'Emilia: 1996 voitto, 1998 kolmas, 2002 voitto
Giro del Veneto: 1994 toinen, 1996 voitto, 2003 toinen
Pariisi–Bryssel: 1996 kolmas, 1998 kolmas
Grand Prix Gippingen: 1998 voitto
Giro di Romagna: 1998 voitto
E3 Prijs Vlaanderen: 1998 toinen
Coppa Placci: 2000 kolmas
Giro del Lazio: 2003 voitto
Leeds Classic: 1996 viides
Grand Prix Cerami: 1994 voitto
Trofeo d'Abruzzo: 1994 voitto
Grand Prix Industria & Artigianato: 1996 voitto
Giro della Provincio di Reggia Calabria: 1996 voitto, 1998 voitto
Trofeo Melinda: 1997 voitto, 2000 toinen
Trofeo Laigueglia: 1997 voitto
Coppa Sabatini: 1998 toinen
Grand Prix Camaiore: 2000 toinen, 2001 voitto
Italian maantiepyöräilymestaruus: 2000